# Prefectura Autònoma Tujia i Miao d'Enshi

Prefectura Autònoma Tujia i Miao d'Enshi :
| Xinès: | Xinès: | 恩施土家族苗族自治州 |
| Mandarí |
| Mandarí | Pinyin: | Ēnshī Tǔjiāzú Miáozú Zìzhìzhōu |
| | Wade-Giles: | En¹-shih¹ T'u$^3$-chia¹-tsu² Miao²-tsu² Tzu$^4$-chih$^4$-chou¹ |
La Prefectura Autònoma Tujia i Miao d'Enshi (en xinès: 恩施土家族苗族自治州; pinyin: Ēnshī Tǔjiāzú Miáozú Zìzhìzhōu) és a la part muntanyosa de l'extrem sud-oest de la província de Hubei, República popular de la Xina. Forma un enclavament al sud-oest de Hubei en forma de llengua amb Hunan al sud i el municipi de Chongqing a l'oest i nord-oest. El riu Iang-tsé creua la prefectura per l'extrem nord-est al xian de Badong.

## Divisions administratives

Hi ha dues ciutats-xian:
* Enshi (恩施市), la capital de la prefectura
* Lichuan (利川市)
Hi ha sis xians:
* Xian de Xianfeng (咸丰县)
* Xian de Laifeng (来凤县)
* Xian de Badong (巴东县)
* Xian de Jianshi (建始县)
* Xian de Hefeng (鹤峰县)
* Xian de Xuan'en (宣恩县)
* Map
* Enshi (city)
* Lichuan (city)
* xian de Xianfeng
* xian de Laifeng
* xian de Badong
* xian de Jianshi
* xian de Hefeng
* xian de Xuan'en

## Història
### Imperial

A l'època de la República de la Xina el govern de la província de Hubei va ser traslladat a Enshi durant la guerra sinojaponesa de 1937-45.

## Geografia

La prefectura d'Enshi es troba a l'extrem oest de la província de Hubei, un cinturó muntanyós que separa la plana de Jianghan de Hubei de la conca de Sichuan.
A la regió hi ha fenòmens càrstics. El més famós és potser la Cova de Tenglong, prop de la ciutat-xian de Lichuan. També cal destacar l'avenc càrstic de 290 metres de profunditat, situat a prop del municipi de Luoquanyan (锣 圈 岩村) al xian de Xuan'en, que posseeix un ecosistema propi.
El Gran Canyó d'Enshi (恩施 大 峡谷) és també una zona paisatgística molt coneguda.

### Clima

Enshi té un clima subtropical humit amb influència monsònica (segons la classificació de Köppen), amb hiverns curts i frescos, estius càlids i humits i humitat alta durant tot l'any. La temperatura mitjana mensual oscil·la entre 5 °C al gener fins a 27,7 °C a l'agost, i la mitjana anual és de 16 C. Més de dos terços de la precipitació anual de 1.470 mm es produeix de maig a setembre. Amb un percentatge mensual d'insolació que oscil·la entre el 12% de gener i el 50% d'agost, la capital de la prefectura només rep 1.212 hores de sol brillant a l'any; l'hivern està especialment ennuvolat mentre que de juliol a setembre és l'època més assolellada de l'any.
Paràmetres climàtics mitjans de Enshi (1971−2000) :
| Mes | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Anual |
| Temperatura diària màxima °C (°F) | 8,3 (46,9) | 10,3 (50,5) | 14,9 (58,8) | 21,6 (70,9) | 25,9 (78,6) | 28,8 (83,8) | 31,6 (88,9) | 32,5 (90,5) | 27,3 (81,1) | 21,6 (70,9) | 15,9 (60,6) | 10,4 (50,7) | 20,8 (69,4) |
| Temperatura diària mínima °C (°F) | 2,6 (36,7) | 4,0 (39,2) | 7,5 (45,5) | 12,6 (54,7) | 16,8 (62,2) | 20,2 (68,4) | 22,8 (73) | 22,6 (72,7) | 18,8 (65,8) | 13,9 (57) | 9,0 (48,2) | 4,3 (39,7) | 12,9 (55,2) |
| Precipitació total mm (polzades) | 29,0 (1,1) | 34,2 (1,3) | 61,1 (2,4) | 127,5 (5) | 186,2 (7,3) | 237,1 (9,3) | 257,5 (10,1) | 162,0 (6,4) | 163,3 (6,4) | 119,0 (4,7) | 64,3 (2,5) | 29,2 (1,1) | 1.470,4 (57,9) |
| Font: China Meteorological Administration 2010-10-10 ||||||||||||||

## Demografia

La superfície total és de 24.000 km², i té una població de 3.800.000 d'habitants. El 52,6% de la població pertany a les ètnies Tujia i Miao. Enshi és l'única prefectura autònoma de la província de Hubei.
Enshi és l'única part de Hubei que s'ha inclòs en el programa d'exploració occidental del govern xinès i, està prevista una inversió de 50 mil milions de RMB per al seu desenvolupament.

## Transport

El riu Iang-tse només travessa una petita part del territori de la prefectura, però Badong, al nord-est de la prefectura, té un port del riu Iang-tse.
El riu Qing a la part central de la prefectura, amb una sèrie d'embassaments en cascada, també és una via de transport fluvial important.
A causa del terreny muntanyós, fins fa poc la prefectura no tenia ferrocarrils i la qualitat de les carreteres deixava bastant a desitjar.
El ferrocarril de Yichang-Wanzhou, finalitzat el desembre de 2010, creua la prefectura d'est a oest, proporcionant una connexió més directa entre Hubei i Sichuan que no hi havia abans. A més, el ferrocarril de Chongqing-Lichuan connecta la prefectura amb la gran ciutat de Chongqing des de l'estació de Lichuan per la línia de Yiwan. Una línia de via única connecta Enshi amb Beijing i Wuhan, així com moltes ciutats addicionals. El trajecte entre Pequín i Enshi és d'aproximadament 24 hores.
Està en construcció la carretera G42 Xangai-Chengdu, que travessa el mateix corredor de Yichang-Wanzhou. El pont del riu Sidu d'aquesta carretera ha esdevingut el pont més alt del món.
L'únic aeroport d'Enshi és l'aeroport de Xujiaping.

## Economia

El sòl d'Enshi és ric en seleni. Enshi és coneguda com la "capital del seleni de la Xina" i és l'únic dipòsit independent de seleni del món. La plaça Selenium de la ciutat porta el nom d'aquest element rar.
El medi presenta una gran varietat de flora i fauna, incloent moltes herbes xineses. Gran part del paisatge de muntanya està cobert de bosc verge i acull pangolins.
Els habitants d'Enshi estan especialment orgullosos dels seus cultius de patates i consideren que els cultius de patata i te són especialitats agrícoles de la regió.
A la prefectura d'Enshi hi ha recursos hidroelèctrics importants. Entre les principals preses hidroelèctriques ja completades, o en construcció, dins de la prefectura hi ha:
* Presa de Shuibuya, al riu Qing al xian de Badong — de terraplenament de roca amb cara de formigó més alta del món.
* Presa de Jiangpinghe, al riu Loushui, a prop del poble de Jiangpingh, ciutat de Zouma, xian de Hefeng.
* Presa de Dongping, al municipi de Wanjia (万 家乡) del xian de Xuan'en

## Referències

* ↑ Error: hi ha títol o url, però calen tots dos paràmetres.«» (en xinès simplificat). XZQH.org, 06-08-2014. [Consulta: 27 desembre 2018]. «全州面积24061平方千米，{...}2010年第六次人口普查，恩施州常住总人口3290294人，其中：恩施市749574人，利川市654094人，建始县412038人，巴东县420840人，宣恩县310368人，咸丰县300618人，来凤县242870人，鹤峰县199892人。»
* ↑ «Còpia arxivada» (en xinès simplificat). Enshi Tujia and Miao Autonomous Prefecture People's Government, 20-11-2018. Arxivat de l'original el 27 de desembre 2018. [Consulta: 27 desembre 2018]. «恩施自治州下辖恩施、利川2个县级市；建始、巴东、宣恩、咸丰、来凤、鹤峰6个县。»
* ↑ Error: hi ha títol o url, però calen tots dos paràmetres.«» (en xinès simplificat). National Bureau of Statistics of the People's Republic of China, 2017. [Consulta: 27 desembre 2018]. «统计用区划代码 名称 422801000000 恩施市 422802000000 利川市 422822000000 建始县 422823000000 巴东县 422825000000 宣恩县 422826000000 咸丰县 422827000000 来凤县 422828000000 鹤峰县»
* ↑ «湖北290米深天坑藏动植物王国. 燕子筑巢昆虫飞翔» (en xinès), 22-05-2015.
* ↑ «Photos: See the Chinese Sinkhole That Developed Its Own Ecosystem», 22-05-2015.
* ↑ «Yichang-Wanzhou Railway Project». Arxivat de l'original el 2009-12-11. [Consulta: 4 novembre 2009].

## Enllaços externs

* Web oficial del govern d'Enshi